Amán d'as tres d'o maitín (UTC) d'o 24 de febrer, s'emitió en as canals rusas un mensache a la Nación de Putin en a quala informaba la suya decisión de lanzar una operación militar en o este d'Ucraína ya que, en as suyas parolas, «Rusia no puede sentir-se segura debant d'a menaza ucrainesa». Putin anyadió que intentaría «desmilitarizar y desnazificar Ucraína», chustificando l'agresión militar con l'obchectivo de protecher a «las personas que han estau obchecto d'abusos, chenocidio per parte d'o rechimen de Kiev entre ueito anyos», en referencia a los habitants d'as proclamadas Republica Popular de Lugansk y Republica Popular de Donetsk. Per zaguer, menazó a la comunidat internacional pa no intervenir en o conflicto: